
1. คุณสมบัติของอาสาสมัครเกษตรและสหกรณ์ระดับตำบล ประกอบด้วย
(1) มีภูมิลำเนาและประกอบอาชีพเกษตรกรรมในพื้นที่ตำบลที่สมัคร
(2) ขึ้นทะเบียนความเป็นเกษตรกรกับหน่วยงานในสังกัดกระทรวงเกษตรและสหกรณ์
(3) มีสุขภาพแข็งแรง มีความสนใจ และกระตือรือร้นในงานด้านการพัฒนาการเกษตร
(4) เป็นผู้มีความเสียสละ และเอื้อเฟื้อเกื้อกูล
(5) มีความประพฤติดี และเป็นแบบอย่างให้กับเกษตรกรในชุมชน
(6) มีความเลื่อมใสในการปกครองระบอบประชาธิปไตยอันมีพระมหากษัตริย์เป็นประมุข
(7) สามารถอ่าน เขียน และพูดภาษาไทยได้ดี
(8) ไม่เป็นผู้ติดยาเสพติด และไม่เกี่ยวข้องกับยาเสพติดทุกประเภท
(9) ไม่เป็นโรคร้ายแรง
(10) มีความรู้ ความสามารถ และความเชี่ยวชาญเกี่ยวกับด้านการเกษตรอันเป็นประโยชน์ต่อเกษตรกรและสังคม
(11) มีความรอบรู้เกี่ยวกับข้อมูลพื้นฐานและศักยภาพด้านการเกษตรและสหกรณ์ในพื้นที่ตำบลของตนเองเป็นอย่างดี
(12) สามารถนำความรู้ เทคโนโลยี และข้อมูลข่าวสารที่ได้รับถ่ายทอดสู่เกษตรกรกลุ่มเป้าหมายได้
(13) สามารถติดต่อประสานงานกับเจ้าหน้าที่และเกษตรกรภายในพื้นที่ได้เป็นอย่างดี
(14) สามารถใช้ระบบเทคโนโลยีสารสนเทศและสื่อโซเชียลมีเดียต่างๆ ในการปฏิบัติงานได้ โดยเฉพาะอย่างยิ่ง ต้องสามารถใช้ระบบการประชุมทางไกลออนไลน์ได้ด้วยตนเอง
(15) อายุไม่เกิน 65 ปีบริบูรณ์ (นับถึงวันที่ได้รับการแต่งตั้ง)
(16) ไม่เป็นผู้ปฏิบัติงานให้กับทางราชการและได้รับค่าตอบแทนหรือค่าตอบแทนอื่นใดในลักษณะเดียวกันจากทางราชการอยู่แล้ว เช่น กำนัน ผู้ใหญ่บ้าน ผู้ช่วยผู้ใหญ่บ้าน ผู้แทนองค์กรปกครองส่วนท้องถิ่น อาสาสมัครสาธารณสุขหมู่บ้าน (อสม.)  เป็นต้น

2. หน้าที่ของอาสาสมัครเกษตรและสหกรณ์ระดับตำบล มีดังนี้
	(1) ประสานและติดตามเกษตรกรที่เข้าร่วมโครงการฯ ของหน่วยงานในสังกัดกระทรวงเกษตรและสหกรณ์ (ประจำปีงบประมาณ) ในระดับตำบลที่รับผิดชอบ
	(2) ประสานงานกับเจ้าหน้าที่หน่วยงานในสังกัดกระทรวงเกษตรและสหกรณ์ เกษตรกร และอาสาสมัครเกษตร สาขาอื่นๆ
	(3) ประชาสัมพันธ์งาน/โครงการ/กิจกรรมของหน่วยงานในสังกัดกระทรวงเกษตรและสหกรณ์และสื่อสารให้เกษตรกรทราบเพื่อเข้าร่วมกิจกรรม
	(4) แจ้งข้อมูล/ข่าวสารด้านการเกษตรและสหกรณ์ และแจ้งเตือนภัยธรรมชาติให้แก่เกษตรกรและหน่วยงานที่เกี่ยวข้องทราบ 
	(5) เป็นวิทยากรถ่ายทอดความรู้ ให้คำปรึกษาแนะนำ ให้ความช่วยเหลือและแก้ไขปัญหา  ด้านการเกษตรให้แก่เกษตรกร 
	(6) เข้าร่วมการจัดทำแผนพัฒนาตำบล กับสภาสันติสุขตำบล เพื่อร่วมแลกเปลี่ยนและให้ความคิดเห็นในการจัดทำแผนพัฒนาตำบล และร่วมจัดทำแผนพัฒนาการเกษตรและสหกรณ์กับหน่วยงานที่เกี่ยวข้อง
	(7) รายงานแผน/ผลการปฏิบัติงานอาสาสมัครเกษตรและสหกรณ์ระดับตำบล ประจำทุกเดือน และรายงานผลการการเข้าร่วมการจัดทำแผนพัฒนาตำบล
	(8) การปฏิบัติงานอื่นๆ ตามที่ได้รับมอบหมาย


*****************************************
